„Anexa nr.6 la

Ordinul Ministerului Finanțelor

nr.2 din 9 ianuarie 2017

**INDICAȚII METODICE**

**privind particularitățile ținerii evidenței vînzărilor și procurărilor în scopuri fiscale de către persoanele fizice ce desfășoară activități independente, în domeniul comerțului cu amănuntul (cu excepția mărfurilor supuse accizelor)**

INTRODUCERE

1. Prezentele indicații metodice sînt elaborate în scopul reglementării specificului ținerii evidenței vînzărilor și procurărilor în scopuri fiscale de către persoanele fizice ce desfășoară activități independente.

**OBIECTIV**

2. Obiectivul prezentelor indicații metodice îl constituie descrierea modului de ținere a evidenței în scopuri fiscale a vînzărilor și procurărilor persoanelor fizice ce desfășoară activități independente.

**DOMENIU DE APLICARE**

3. Prezentele indicații metodice se extind asupra persoanelor fizice ce desfășoară activități independente în conformitate cu prevederile cap.102 al titlului II din Codul fiscal.

**DEFINIȚII**

4. În prezentele indicații metodice noțiunile utilizate semnifică:

*Activități independentă* – activități de comerț cu amănuntul (cu excepția mărfurilor supuse accizelor) desfășurate de către o persoană fizică rezidentă doar în mod individual, fără a constitui o formă organizatorico-juridică, în urma desfășurării căreia se obține venit.

*Document justificativ*  – orice document primar sau document cu regim special specificat în Hotărârea Guvernului nr.294 din 17.03.1998 cu privire la executarea Decretului Președintelui Republicii Moldova nr.406-II din 23 decembrie 1997, care justifică efectuarea operaţiunii economice, acordă dreptul de a o efectua sau certifică producerea unui eveniment (factura fiscală, actul de achiziție a mărfii, raportul de casă Z, bonul de plată etc).

*Numerar* - mijloace bănești în monedă națională și valută străină aflate în casierie, la conturi curente în bănci, inclusiv pe carduri bancare.

*Venituri* – numerar sau alte bunuri obținute în procesul desfășurării activității independente.

**EVIDENȚA VÎNZĂRILOR ȘI PROCURĂRILOR ÎN SCOPURI FISCALE**

5. La efectuarea decontărilor în numerar pentru operațiunile economice cu plătitorii, persoanele fizice ce desfășoară activități independente sînt obligate să utilizeze mașina de casă și control cu memorie fiscală (în continuare – MCC), eliberînd plătitorilor bonurile de casă emise de acestea.

6. Vînzările persoanei fizice ce desfășoară activități independente cuprind veniturile din vînzarea bunurilor/mărfurilor (cu excepția mărfurilor supuse accizelor).

7. Procurările persoanei fizice ce desfășoară activități independente cuprind cheltuielile privind procurarea bunurilor/mărfurilor și achiziționarea serviciilor prestate de terți, confirmate documentar, care sunt utilizate în desfășurarea activității independente.

8. În componența procurărilor persoanei fizice ce desfășoară activități independente nu se includ cheltuielile personale care nu sînt legate de activitatea independentă.

9. Dacă cheltuielile suportate de către persoana fizică ce desfășoară activități independente includ cheltuielile aferente activității independente îmbinate cu cheltuielile personale ale persoanei fizice, în evidență se fac înregistrări numai atunci cînd cheltuielile aferente activității independente le depășesc pe cele personale și numai în acea parte a cheltuielilor care se referă la desfășurarea activității independente.

10. În cazul achiziţiei produselor de la persoanele fizice-cetăţeni care nu practică activitate de întreprinzător, persoana fizică ce desfășoară activități independente este obligată să întocmescă Borderoul de achiziţie al persoanei fizice ce desfășoară activități independente (în continuare – borderou) conform anexelor nr.3 și 4.

La încheierea perioadei fiscale (anului calendaristic) borderoul se prezintă pe suport de hîrtie sau în format electronic, nu mai tîrziu de 25 martie a anului următor perioadei fiscale de gestiune, subdiviziunii organului Serviciului Fiscal de Stat.

Contribuabilul semnează borderoul şi indică data prezentării acestuia. Primirea borderoului se confirmă de subdiviziunea Serviciului Fiscal de Stat prin aplicarea ştampilei şi prin semnătura funcţionarului care a primit borderoul.

11. Persoana fizică ce desfășoară activități independente înregistrează:

a) vînzările la data încasării efective a numerarului (primirii compensărilor în altă formă) din vînzarea bunurilor/ mărfurilor, iar în cazul încasării mijloacelor la contul bancar – la data intrării mijloacelor în contul curent, în baza extrasului de cont;

b) procurările - la data achitării bunurilor și serviciilor procurate.

12. Persoana fizică ce desfășoară activități independente înregistrează vînzările și procurările în *Registrul-jurnal de vînzări și procurări* (în continuare - *Registrul-jurnal*) conform formularului prezentat în anexa nr.1.

13. La întocmirea Registrului-jurnal persoana fizică ce desfășoară activități independente trebuie să respecte următoarele cerințe:

1) Registrul-jurnal se întocmește într-un exemplar pe suport de hîrtie pentru fiecare perioadă fiscală de gestiune;

2) filele Registrului-jurnal se numerotează în ordine crescătoare și se șnuruiesc. Pe ultimă filă a Registrului-jurnal se indică data și numărul de file confirmate prin semnătura persoanei fizice ce desfășoară activități independente;

3) înregistrările se efectuează în ordine cronologică în baza documentelor justificative;

4) vînzările și procurările în valută străină se reflectă în Registrul-jurnal în monedă națională conform cursului oficial a Băncii Naționale a Moldovei (BNM) la data încasării veniturilor sau efectuării cheltuielilor (plăților);

5) în Registrul-jurnal se înregistrează doar vînzările și procurările legate de activitatea independentă;

6) sumele veniturilor și cheltuielilor se totalizează la finele perioadei fiscale de gestiune sau, după caz, pe fiecare lună (trimestru) cu total cumulativ de la începutul perioadei fiscale de gestiune;

7) dacă la sfîrșitul perioadei fiscale de gestiune în Registrul-jurnal a rămas spațiu nefolosit (foi curate), acest registru poate fi folosit pentru înregistrarea vînzărilor și procurărilor anului de gestiune imediat următor.

14. Modul de completare a Registrului-jurnal:

1) în coloana 1 se înscrie numărul de ordine a înregistrării în Registrul-jurnal de la începutul perioadei fiscale de gestiune;

2) în coloana 2 se înscrie data reflectării operațiunii în Registrul-jurnal;

3) în coloana 3 se înscrie denumirea, numărul și data documentului justificativ în baza căruia a fost efectuată înregistrarea operațiunii. Persoanele fizice ce desfășoară activități independente au obligația păstrării tuturor documentelor justificative;

4) în coloana 4 se înscrie conținutul succint al operațiunii reflectate în documentul justificativ;

5) în coloana 5 se înscrie suma veniturilor realizate în decursul zilei în care s-au efectuat operațiuni economice, în baza raportului de închidere zilnică a MCC (Raportul Z).

În cazul de returnare/ restituire a mărfii sau discontului (reducerii) efectuată în perioada fiscală de gestiune, inclusiv în cazul în care vînzarea mărfurilor respective a avut loc în perioadele fiscale precedente,suma Returul numerarului se indică cu semnul minus.

În rîndul „Total” din această coloană se înscrie suma totală a veniturilor perioadei fiscale de gestiune;

6) în coloana 6 se înscrie suma cheltuielilor suportate pe fiecare operațiune (de exemplu, procurarea / importul mărfurilor, taxele și plățile la buget pentru importul mărfurilor). În rîndul „Total” din această coloană se înscrie suma totală a cheltuielilor perioadei fiscale de gestiune.

15. Exemplul de completare a Registrului-jurnal este prezentat în Anexa nr.2 la prezentele Indicații metodice.

15. Înscrierea datelor în Registrul-jurnal se face manual sau computerizat.

17. În Registrul-jurnal nu sînt admise ștersături sau alte procedee similare, precum și lăsarea de spații libere între operațiunile înscrise în acestea. Erorile se corectează prin tăierea cu o linie a textului sau a cifrelor eronate, pentru ca acestea să poată fi citite, iar deasupra lor se scrie textul sau cifra corectă. Corectarea se confirmă prin semnătura persoanei cu indicarea datei corectării.

18. Persoana fizică ce desfășoară activități independente este obligată să păstreze Registrele-jurnal, copia borderoului și documentele justificative pe o perioadă de cel puțin 4 ani.

19. În cazul încetării activității independente, în termen de 5 zile de la adoptarea unei astfel de decizii, persoana fizică prezintă subdiviziunii Serviciului Fiscal de Stat documentele specificate la pct.18 pentru efectuarea controlului fiscal. După efectuarea controlului fiscal persoanei fizice ce desfășoară activități independente îi vor fi restituite documentele menționate.”.

*Anexa nr.1*

(numele, prenumele persoanei fizice ce desfășoară activități independente, c/f / IDNP)

**Registrul-jurnal de vînzări și procurări pentru anul 20\_\_\_\_**

|  |  |  |  |  |  |
| --- | --- | --- | --- | --- | --- |
| **Înregistrarea** | | **Denumirea, numărul și data documentului** | **Conținutul operațiunii** | **Venituri, lei** | **Cheltuieli, lei** |
| **Nr.** | **data** |
| **1** | **2** | **3** | **4** | **5** | **6** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Total** | | | |  |  |

Data

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(semnătura persoanei fizice ce desfășoară activități independente)

**Exemplu privind completarea Registrului-jurnal de vînzări și procurări**  *Anexa nr.2*

***Date inițiale.*** *Persoana* fizică Y ce desfășoară activități independente*,* *a efectuat în decembrie 201X următoarele operațiuni economice:* la data *12.12.201X procurarea MCC în valoarea de 1500 lei; încasarea numerarului la 14.12.201X pentru comercializarea produselor în valoarea de 1000 lei; procurarea la 14.12.201X a produselor în sumă de 400 lei; încasarea la 15.12.201X a plăților pentru comercializarea produselor în valoare de 850 lei; încasarea numerarului la 16.12.201X pentru comercializarea produselor în valoarea de 700 lei; restituirea la 16.12.201X a mijloacelor bănești aferent returului de produse în sumă de 100 lei; achitarea la 20.12.201X a serviciilor de reparație a* MCC *în sumă de 175 lei; procurarea la 21.12.201X a produselor agricole de la o persoană fizică-cetățean care nu desfășoară activitate de întreprinzător în sumă de 3000 lei; comercializarea la 30.12.201X a produselor agricole în valoare de 4500 lei; încasarea la 30.12.201X a mijloacelor bănești din comercializarea electronică a produselor.*

În baza datelor din exemplu, persoana ce desfășoară activități independente înregistrează aceste operațiuni în *Registrul-jurnal* în felul următor:

**Registrul-jurnal de vînzări și procurări pentru anul 201X**

|  |  |  |  |  |  |
| --- | --- | --- | --- | --- | --- |
| **Înregistrarea** | | **Denumirea, numărul și data documentului** | **Conținutul operațiunii** | **Venituri, lei** | **Cheltuieli, lei** |
| **Nr.** | **data** |
| **1** | **2** | **3** | **4** | **5** | **6** |
| 1 | *12.12.201X* | *Factura fiscală* AR 56765 din 12.12.201X *pentru procurarea MCC* | *Procurarea MCC* | *-* | *1500* |
| 2 | *14.12.201X* | *Raportul Z nr.112 din 14.12.201X al MCC* | *Comercializarea produselor* | *1000* | *-* |
| 3 | *14.12.201X* | *Factura nr EM 99877 din 14.12.201X* | *Procurarea produselor* | *-* | *400* |
| 4 | *15.12.201X* | *Raportul Z nr.113 al MCC din 15.12.201X* | *Comercializarea produselor* | *850* | *-* |
| 5 | *16.12.201X* | *Raportul Z nr.114 al MCC din 16.12.201X* | *Comercializarea produselor* | *700* | *-* |
| 6 | *16.12.201X* | *Actul nr.3*  *privind sumele de bani restituite cumpărătorilor (clienților)*  *pentru mărfurile și bonurile de casă întoarse din 16.12.201X* | *Restituirea mijloacelor bănești pentru produsul returnat* | *(-100)* | *-* |
| 7 | *20.12.201X* | *Bon de plată nr.80065 din 20.12.201X* | *Achitarea serviciilor de reparație a MCC* | *-* | *175* |
| 8 | *21.12.201X* | *Conform borderoului* | *Procurarea produselor agricole (roșii, poamă)* | *-* | *3000 lei* |
| 9 | *30.12.201X* | *Raportul Z nr.115 al MCC din 30.12.201X* | *Comercializarea produselor agricole (roșii, poamă)* | *4500* | *-* |
| 10 | *30.12.201X* | *Extras din cont din 30.12.201X* | *Încasarea la contul curent a mijloacelor bănești* | *250* | *-* |
| *Total* | | | | ***7200*** | ***5075*** |

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(semnătura persoanei fizice ce desfășoară activități independente)

Anexa nr.7

la Ordinul ministrului finanțelor

nr.2 din 9 ianuarie 2017

**BORDEROU DE ACHIZIŢIE**

**al persoanei fizice ce desfășoară activități independente**

УЧЕТНЫЙ ЛИСТ ЗАКУПКИ

физических лиц, осуществляющих независимую деятельность

**pentru perioada/** за период **\_\_\_\_\_\_\_\_\_\_\_\_\_\_\_\_\_\_\_\_\_**

**Codul fiscal** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Фискальный код* *(se indică codul IDNP deținut/ указывается код IDNP)*

**Numele, Prenumele /** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Фамилия, имя*

**Domiciliul** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Местожительства* *(municipiu, orașul, comuna, strada, numărul)/* (муниципий, город, пригород*, улица, номер)*

|  |  |  |  |  |  |  |
| --- | --- | --- | --- | --- | --- | --- |
| **Data achiziţiei** Дата закупки | **Codul fiscal/IDNP**  Фискальный код/ IDNP | **Numele, Prenumele**  **persoanei fizice-cetăţean**  Фамилия, имя  физического лица-гражданина | **Semnătura persoanei**  **fizice-cetăţean** Подпись физического  лица-гражданина | **Categoria produsului achiziționat\***  Категория закупленного продукта \* | **Cantitatea** Количество | **Valoarea totală, lei** Общая стоимость, леев |
| **1** | **2** | **3** | **4** | **5** | **6** | **7** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **TOTAL** ВСЕГО | **x** | **x** | **x** | **x** | **x** |  |
| \* **Categoria produsului achiziționat/**Категория закупленного продукта : **A** – Produse agricole; **B**-alte tipuri de produse. | | | | | | |
|  | | | | | | |

**Suma de control**/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Контрольная сумма *(****indicatorul col.7****/ показатель кол.7)*

Anexa nr.8

la Ordinul ministrului finanțelor

nr.2 din 9 ianuarie 2017

**INSTRUCŢIUNE**

**de completare a borderoului de achiziţie al persoanei fizice ce desfășoară activități independente**

**Secţiunea 1**

**Dispoziţii generale**

1. Borderoul de achiziţie al persoanei fizice ce desfășoară activități independente (în continuare – borderou) reprezintă un formular tipizat care se utilizează în cazul achiziţiei produselor de către persoanele fizice ce desfășoară activități independente conform art.696 din Codul fiscal de la persoanele fizice-cetăţeni care nu practică activitate de întreprinzător.

**Secţiunea 2**

**Completarea borderoului de achiziţie al persoanei fizice ce desfășoară activități independente**

**2.** Borderoul se completează manual, citeţ (cu cerneală, pix ori cu utilizarea hîrtiei indigo) sau computerizat.

**3.** În funcţie de natura faptelor economice şi a tehnologiei de prelucrare a informaţiei în conţinutul borderoului, pot fi introduse elemente suplimentare.

**4.** Borderoul se completează în modul următor:

1) La **poziţia** “**pentru perioada**” se indică perioada de achiziții pentru care este completat borderoul, cu indicarea anului calendaristic sau a datei primei şi ultimei achiziţii;

2) La **poziţia** “**Codul  fiscal/IDNP**” se indică codul fiscal/IDNP indicat în buletinul de identitate sau, în lipsa acestuia, în alt act care confirmă identitatea persoanei fizice care desfășoară activități independente – paşaport, adeverinţă de naştere etc;

3) La **poziţia “Numele, prenumele persoanei”** se indică numele, prenumele persoanei fizice care desfăşoară activitate independentă conform art.696 din Codul fiscal.

4) La **poziţia** “**Domiciliu**” se indică domiciliu (municipiu, orașul, comuna, strada, numărul) persoanei fizice ce desfășoară activități independente;

5) În coloana “Data achiziţiei” se indică data fiecărei achiziţii efectuată în decursul anului calendaristic;

6) În coloana“**Codul  fiscal/IDNP**” se indică codul fiscal/IDNP indicat în buletinul de identitate sau, în lipsa acestuia, în alt act care confirmă identitatea persoanei fizice de la care s-a efectuat achiziția-paşaport, adeverinţă de naştere etc;

7) În coloana “**Numele, Prenumele persoanei fizice-cetăţean**” se indică numele și prenumele persoanei fizice-cetăţean de la care se efectuează achiziția indicate în buletinul de identitate sau, în lipsa acestuia, în alt act care confirmă identitatea;

8) În coloana “**Semnătura persoanei fizice-cetăţean**”, persoana fizică-cetăţean care predă produsele aplică semnătura la fiecare transmitere;

9) În coloana “**Categoria produsului achiziționat”** se indică categoria produsului achiziționat. **A** se indică în cazul produse agricole, **B**- pentru alte tipuri de produse. În funcţie de natura faptelor economice şi a tehnologiei de prelucrare a informaţiei în conţinutul borderoului, pot fi introduse subcategorii suplimentare

10) În coloana “**Cantitatea**” se indică cantitatea produsului achiziționat;

11) În coloana “**Valoarea totală, lei**” se indică valoarea totală în lei a produselor achiziționate;

12) În rubrica “**Total**”, la sfîrşitul perioadei, se indică totalurile aferente indicatorului din coloana 7;

13) În rubrica “**Suma de control**”, se indică suma din rîndul ,,**Total**” coloana 7